**Anexă: Îmbunătățirea cadrului legal existent**

**pentru sporirea accesului la sursele de apă pentru irigare**

**Cadrul legal existent**

Utilizarea apei din bazinele acvatice pentru irigare este reglementată de Hotărârea Nr. 810 din 20.08.2018 pentru modificarea Hotărârii Guvernului nr. 977/2016 cu privire la aprobarea Regulamentului-tip de exploatare a lacurilor de acumulare/iazurilor.

Art.45 al.(2) din Legea apelor Nr. 272 din 23.12.2011 prevede că - În zonele în care nu există surse necesare de apă de suprafață, dar există rezerve suficiente de ape subterane, inclusiv cu proprietăți potabile, se permite folosirea acestora în alte scopuri decât cel al alimentării cu apă potabilă și menajeră în baza unor reglementări aprobate de Guvern.

**Probleme (impedimente) legale nesoluționate**

1. În multiple cazuri arendașii bazinelor de acumulare sau iazurilor nu permit producătorilor agricoli pomparea apei la irigare pentru culturile agricole invocând mai multe prevederi din Hotărîrea Nr. 810 din 20.08.2018.
2. În art.45 al.(2) din Legea apelor Nr. 272 nu se definește clar care sunt acele alte scopuri pentru folosirea apei.
3. Reglementările ce permit folosirea apelor subterane în alte scopuri decât cel al alimentării cu apă potabilă şi menajeră nu sunt elaborate.

**Propuneri**

Analizând cadrul legislativ existent dar și impedimentele la folosirea apei pentru irigare în agricultură atât din bazinele acvatice cât și subterane propunem următoarele:

1. În art.45 al.(2) din Legea apelor Nr. 272 din 23.12.2011 după cuvântul „menageră” de introdus sintagma „inclusiv irigare”.
2. Aprobarea “Reglementării tehnice privind portabilitatea solului și calitatea apelor pentru irigare” elaborate de către Institutul de Pedologie, Agrochimie și Protecția Solului “N.Dimo” cu includerea ultimului în lista autorităților ce examinează solicitările de eliberare a autorizațiilor de mediu pentru folosirea specială a apei de irigare cu atribuțiile respective.